— Працоўнае выхаванне ўключае не толькі заняткі на ўроках працоўнага навучання, але і пазакласныя мерапрыемствы: уборку замацаваных участкаў, удзел у суботніках, догляд помнікаў і мемарыяльных дошак, летнюю працоўную практыку, работу ў абласным Цэнтры турызму і краязнаўства дзяцей і моладзі і гарадскім вучэбна-вытворчым камбінаце, дзейнасць школьнай рамонтнай брыгады, — расказвае настаўніца абслуговай працы 20-й школы Л.А.Васілеўская. — Штогод гарадское ўпраўленне па працы, занятасці і сацыяльнай абароне арганізоўвае занятасць каля 600 маладых людзей, у тым ліку школьнікаў. Многія вучні зацікаўлены ў самастойным заробку грошай і больш рацыянальным выкарыстанні вольнага часу. У гэтым напрамку школа працуе з 2000 года.